**د پردیوچور**

**چامو وقار،چاموعزت، چا موغرورچورکړو**

**چارانه ژبه ، چا ادب ، چاموکلتورچورکړو**

**دلته ھرچاپلمی راجوړی کړی اوچوریی وکړ**

**چاموګودر ، چامودیره اوچاموکورچورکړو**

**دلته اوس ھرپردي خپل ځانته څوک مزدورنیولی**

**دلته ھرچا د بل چا کور پخپل مزدورچورکړو**

**څوجادوګروموپه خلکوداسی کوډي وکړل**

**چی په دمونویی د ټول ولس شعورچورکړو**

**پردي لاپریږده،خپل له خپلوخوندي پاتی نه شول**

**دلته ھر ورورد بل په زورباندی خپل ورورچورکړو**

**دلته تربورد خپل تربورپه ضد پردي راوستل**

**نن ھرتربورد بل په مټو خپل تربورچورکړو**

**دلته ھرچاد بل په خوله مونږته ماتم راوړو**

**دلته ھرچازمونږله خلکونه سرورچورکړو**

**خلکوراپورته شئ ، د چورپه ضد قیام په کاردی**

**چی ھربی ننګ د بل په زور،نن ھرغیورچورکړو**

**الحاج الھام الدین قیام**

**13/02/2015**